એન.આર.આઈ. બાપની વ્યથા આબેહૂબ રજૂ કરતું ‘પપ્પા અમારા પ્રાઈમ મિનિસ્ટર’ જેમાં ‘પ્રાઈમ મિનિસ્ટર’ એટલે વડાપ્રધાન. ઘરના સુપ્રિમો એટલે પપ્પા. ૭ વર્ષે અમેરિકા થી દિવાળીના તહેવાર ટાણે પાછા ફરેલા પપ્પાને એનો પુત્ર કહે પપ્પા શું કામ તમે પાછા આવ્યાં ? ત્યારે હ્રદયનો ધબકાર દર્શકો ચૂકી જાય. કે.કે. મુખ્યપાત્રમાં ગુજરાતી ફિલ્મના સુપર સ્ટાર હિતેનકુમારનો લાજવાબ અભિનય. શો પિપલ પ્રસ્તુત કૌસ્તુભ ત્રિવેદી તથા સંજય ગોરડિયા નિર્મિત, વિનોદ સરવૈયા લિખિત, દિગ્દર્શક વિપુલ મહેતા દિગ્દર્શિત ‘પપ્પા અમારા પ્રાઈમ મિનિસ્ટ’ દરેક ગુજરાતી પરિવારે તેમના સંતાનોને જે કોલેજીયન છે તેને બતાવવું જ રહ્યું. સાત કલાકની અમેરિકાથી મુંબઈની જર્નીમાં સાત દરિયા પણ હોય છે એવો જોરદાર સંવાદ, અસ્સલ મુંબઈના નાલા સોપારા, ચોપાટી, ગેટ વે ઓફ ઈન્ડિયા, મરીન લાઈન્સનું તારાપુર એક્વેરીયમ જે મુંબઈવાસી છે એમને યાદ આવી જાય.